**- ตัวอย่าง TOR สำหรับงานจ้างที่มีลักษณะซับซ้อน –**

**หมายเหตุ งานจ้างที่มีลักษณะซับซ้อน เช่น จ้างเหมาบริการรถรับส่ง จ้างเหมาบริการติดตั้งระบบแลนด์ จ้างทำวารสารจ้างทำคู่มือ จ้างเหมาบริการรักษาความปลอดภัย จ้างเหมาบริการระบบดูแลนักเรียน จ้างเหมาบริการครูสอนภาษาต่างประเทศ จ้างทำไวนิล จ้างก่อสร้างอาคาร จ้างเหมาบริการดูแลระบบเน็ทเวิร์ค จ้างซ่อมแซมรั้ว จ้างเทพื้นคอนกรีต จ้างปรับปรุงห้องปฏิบัติการ จ้างเหมาบริการจัดค่าย และ ฯลฯ เป็นต้น**

**ขอบเขตของงาน (Term of Reference : TOR)**

**การจ้างเหมาบริการบำรุงรักษาระบบเครือข่าย Network และ Internet**

**โรงเรียนเทพศิรินทร์ นนทบุรี ปีการศึกษา 2561**

**1. ความเป็นมา**

โรงเรียนเทพศิรินทร์ นนทบุรี ตั้งอยู่เลขที่ 86 หมู่ 2 ถนนกาญจนาภิเษก ตำบลบางคูวียง อำเภอ บางกรวย จังหวัดนนทบุรี 11130 เป็นโรงเรียนรัฐบาลสังกัดสำนักงานเขตพื้นที่การศึกษามัธยมศึกษา เขต 3 สำนักงานคณะกรรมการการศึกษาขั้นพื้นฐาน กระทรวงศึกษาธิการ

เนื่องด้วยกลุ่มสาระการเรียนรู้ภาษาต่างประเทศมีการปรับปรุงห้องพักครู ณ อาคาร 5 ห้อง 571-572 บุคลากรครูเป็นจำนวนมาก ซึ่งมีการค้นคว้าและสืบค้นข้อมูลในการจัดการเรียนการสอนให้กับผู้เรียน จึงมีความจำเป็นในการใช้งานระบบเครือข่าย Internet และ Network ซึ่งเป็นระบบสำคัญต่อการพัฒนาการเรียนการสอนให้กับผู้เรียนอย่างมีประสิทธิภาพ เพื่อเสริมสร้างให้ผู้เรียนมีทักษะการเรียนรู้ในศตวรรษที่ 21 และ การทำงานขององค์กร

**2. วัตถุประสงค์**

เพื่อจัดการและดูแลระบบเครือข่าย Internet และ Network เพื่อให้การบริหารจัดการการใช้งานอินเตอร์เนตของโรงเรียนเป็นไปอย่างมีประสิทธิภาพในการดำเนินการจัดการเรียนการสอน และการทำงานของบุคลากรครูกลุ่มสาระการเรียนรู้ภาษาต่างประเทศ

**3. คุณสมบัติของผู้เสนอราคา**

3.1 ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคล หรือบุคคลอื่นเป็นผู้ทิ้งงานตามระเบียบของทางราชการ

3.2 ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือ ต้องไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาซื้อด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

3.3 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่ รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

**4. รูปแบบรายการหรือคุณลักษณะเฉพาะของงาน ดังนี้**

4.1 ผู้รับจ้างต้องให้บริการบำรุงรักษา ซ่อมแซม และแก้ไขตั้งค่าอุปกรณ์คอมพิวเตอร์แม่ข่าย (Server) อุปกรณ์ใหม่ที่ติดตั้งเพิ่มเติมเข้าไปใหม่ เช่น Switch,Router,Wireslees AR ระบบปฏิบัติงาน และ Application Software ระบบงาน

4.2 ผู้รับจ้างต้องดำเนินการจัดการซ่อมแซมแก้ไขปัญหาในกรณีเกิดเหตุกระทันหันหรือไม่ก็ตาม อุปกรณ์คอมพิวเตอร์และอุปกรณที่เกี่ยวข้องกับระบบอินเตอร์เน็ตตามรายการบัญชีใน 4.1 ที่เสียหรือชำรุดให้สามารถใช้งานได้ดีดังเดิม โดยจะต้องดำเนินการแก้ไขให้แล้วเสร็จภายใน 24 ชั่วโมง (ไม่นับวันหยุดราชการ) นับถัดจากเวลาที่ได้รับแจ้ง ทั้งทางโทรศัพท์หรือโทรสารหรืออีเมล

4.3 การบริการต่าง ๆ ให้รวมค่าใช้จ่ายในการซ่อมแซมและแก้ไขอุปกรณ์คอมพิวเตอร์

พร้อมอุปกรณ์ต่อพ่วงต่าง ๆ ตามรายละเอียดบัญชีรายการสรุปใน 4.1 รวมทั้งค่าใช้จ่ายในการเดินทางไว้แล้ว ยกเว้นอุปกรณ์อะไหล่อุปกรณ์ อุปกรณ์ประเภทสิ้นเปลืองและค่าใช้จ่ายอื่น ๆ

4.4 ผู้รับจ้างต้องจัดหาอุปกรณ์และระบบงานที่อำนวยความสะดวกในการปฏิบัติงาน

เช่น ระบบบันทึกการแจ้งซ่อมผ่าน Webหรือ โทรศัพท์ หรือโทรสาร หรืออุปกรณ์รองรับการแจ้งซ่อมคอมพิวเตอร์ผ่าน Web หรือในการเข้าซ่อม

**5. ระยะเวลาดำเนินการจ้าง**

ตั้งแต่เดือนกรกฎาคม – เดือนสิงหาคม 2561

**6. ระยะเวลาส่งมอบงาน**

ส่งมอบงานภายใน 30 วัน นับถัดจากวันลงนามในสัญญาหรือวันรับเอกสารยืนยันการสั่งจ้าง

**7. วงเงินในการจัดหา (งบจัดสรรในโครงการ)**

จำนวน 20,000 บาท

**8. วงเงินราคากลาง (สืบราคาตามท้องตลาด/เว็บไซต์)**

จำนวน 20,000 บาท

**9. คณะกรรมการกำหนดของเขตของงาน (TOR**) **และตรวจรับพัสดุ**

* 1. นายชาญกิจ แย้มรุ่ง ประธานกรรมการ
  2. นางสาวอรดี น้อยปุก กรรมการ

9.3 นายวรรธนะ คำสอนทา กรรมการ

**แผนผังการดำเนินงาน/การติดตั้ง**

